সু লিয়ন

সুয়েলিন লিয়ন (ইংরেজি: Suellyn Lyon; ১০ জুলাই ১৯৪৬ - ২৬ ডিসেম্বর ২০১৯) ছিলেন একজন মার্কিন অভিনেত্রী। তিনি ১৩ বছর বয়সে মডেল হিসেবে বিনোদন জগতে পদার্পণ করেন এবং পরে অভিনেত্রী হিসেবে খ্যাতি অর্জন করেন। তিনি ললিতা (১৯৬২) চলচ্চিত্রে নাম ভূমিকায় অভিনয় করে বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কার অর্জন করেন। তার অভিনীত অন্যান্য চলচ্চিত্র হল দ্য নাইট অব দ্য ইগুয়ানা (১৯৬৪), সেভেন উইমেন (১৯৬৬), টনি রোম (১৯৬৭), এবং ইভেল নিভেল (১৯৭১)। লিয়ন ১৪ বছর বয়সে ভ্লাদিমির নাবোকভের ললিতা উপন্যাস অবলম্বনে স্ট্যানলি কুবরিক পরিচালিত ললিতা (১৯৬২) চলচ্চিত্রে নাম ভূমিকা দোলোরেস "ললিতা" হেজ চরিত্রে অভিনয় করেন। তাকে আংশিক ভূমিকার জন্য নির্বাচন করা হয়েছিল, কারণ ভ্লাদিমির নাবোকভের উপন্যাসের ১২ বছর বয়সী ললিতার পরিবর্তে চলচ্চিত্র নির্মাতাকে এই চরিত্রের জন্য আরো বেশি বয়সী কাউকে নিতে হত। কুবরিক হলিউড প্রোডাকশন কোড লঙ্ঘন না করার লক্ষ্যে গল্পে পরিবর্তন নিয়ে আসেন, তবুও এই চলচ্চিত্রটি সে সময়ের অন্যতম বিতর্কিত চলচ্চিত্র ছিল। যাই হোক, লিয়ন এই চলচ্চিত্রের তার কাজের জন্য বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কার অর্জন করেন। লিয়ন জন হিউস্টনের দ্য নাইট অব দ্য ইগুয়ানা (১৯৬৪) চলচ্চিত্রে কামনা উদ্দীপক কিশোরীর ভূমিকায় অভিনয় করেন। তিনি জন ফোর্ড পরিচালিত সর্বশেষ চলচ্চিত্র সেভেন উইমেন (১৯৬৬) চলচ্চিত্রে একজন মিশনারী চরিত্রে অভিনয় করেন। তাকে টনি রোম (১৯৬৭) চলচ্চিত্রে ফ্রাঙ্ক সিনাত্রার সাথে পার্শ্ব ভূমিকায় এবং ইভেল নিভেল (১৯৭১) চলচ্চিত্রে ইভেল নিভেলের স্ত্রীর ভূমিকায় দেখা যায়। লিয়ন পাঁচবার বিয়ে করেন। তার কন্যা নোনা হ্যারিসন গোমেজ (বিবাহপূর্ব নোনা মেরিল হ্যারিসন) ১৯৭২ সালে লস অ্যাঞ্জেলেসে জন্মগ্রহণ করেন। লিয়ন ২০১৯ সালের ২৬শে ডিসেম্বর ৭৩ বছর বয়সে ওয়েস্ট হলিউডে মৃত্যুবরণ করেন। তার মৃত্যুর সঠিক কারণ জানা যায়নি, প্রতিবেদনে প্রকাশিত হয় তিনি কিছুদিন যাবত দুর্বল ছিলেন। গেঞ্জলিঙ্গার, নিল (২৭ ডিসেম্বর ২০১৯)। "Sue Lyon, Star of 'Lolita,' Is Dead at 73"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ২৯ ডিসেম্বর ২০১৯।  ওলসেন, মার্ক (২৮ ডিসেম্বর ২০১৯)। "Sue Lyon, teenage star of Stanley Kubrick's 'Lolita,' is dead at 73"। লস অ্যাঞ্জেলেস টাইমস (ইংরেজি ভাষায়)। সংগ্রহের তারিখ ২৯ ডিসেম্বর ২০১৯।  "Sue Lyon, Kubrick's Lolita, dies aged 73"। দ্য গার্ডিয়ান (ইংরেজি ভাষায়)। ২৯ ডিসেম্বর ২০১৯। সংগ্রহের তারিখ ২৯ ডিসেম্বর ২০১৯।  "Winners & Nominees 1963"। গোল্ডেন গ্লোব (ইংরেজি ভাষায়)। হলিউড ফরেন প্রেস অ্যাসোসিয়েশন। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৯।  "Sue Lyon, Kubrick's Lolita, dies aged 73"। দ্য গার্ডিয়ান (ইংরেজি ভাষায়)। ডিসেম্বর ২৯, ২০১৯। সংগ্রহের তারিখ ১০ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sue Lyon"। গ্ল্যামার গার্ল অব দ্য সিলভার স্ক্রিন (ইংরেজি ভাষায়)। ২৮ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১০ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ওলসেন, মার্ক (ডিসেম্বর ২৮, ২০১৯)। "Sue Lyon, teenage star of Stanley Kubrick's 'Lolita,' is dead at 73"। লস অ্যাঞ্জেলেস টাইমস (ইংরেজি ভাষায়)। সংগ্রহের তারিখ ১০ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গেনৎসলিঞ্জার, নিল (ডিসেম্বর ২৭, ২০১৯)। "Sue Lyon, Star of 'Lolita,' Is Dead at 73"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ১০ জুলাই ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইন্টারনেট মুভি ডেটাবেজে সু লিয়ন  (ইংরেজি) রটেন টম্যাটোসে সু লিয়ন (ইংরেজি)